Alexander Schallenberg

Aleksanderis Šalenbergas (; g. 1969 m. birželio 20 d. Berne, Šveicarija) – Austrijos politikas, užsienio reikalų ministras, buvęs federalinis kancleris (2021 m.).

 Biografija 
A. Šalenbergas gimė austrų diplomato Volfgango Šalenbergo šeimoje. Augo Indijoje, Ispanijoje bei Prancūzijoje, kur jo tėvas atliko diplomatinę tarnybą.„Schallenberg takes over as new Chancellor of Austria“. Tass.com. Nuoroda tikrinta 2021-10-11.

Pagal specialybę A. Šalenbergas teisininkas (studijavo Vienos ir Paryžiaus universitetuose). 1997 m. pradėjo diplomatinę tarnybą Austrijoje, užėmė įvairias pareigas, taip pat postus Briuselyje. Po kurio laiko grįžo į Vieną, čia dirbo kelių Austrijos liaudies partijos užsienio reikalų ministrų patarėju (tarp jų ir S. Kurco). 2019 m. birželį tapo Austrijos užsienio reikalų ministru. 2021 m. spalio 11 d. pradėjo eiti Austrijos federalinio kanclerio pareigas. Šiame poste pakeitė dėl korupcijos skandalo pasitraukusį S. Kurcą.„Austrijoje prisaikdintas naujasis kancleris A.Schallenbergas“. 15min.lt. Nuoroda tikrinta 2021-10-11. 2021 m. gruodžio 2 d. pranešė ketinantis pasitraukti iš užimamų pareigų.„Austrian Chancellor Schallenberg says he will step down“. Al Jazeera. Nuoroda tikrinta 2021-12-02. 2021 m. gruodžio 6 d. vėl užėmė užsienio reikalų ministro postą.„Karl Nehammer sworn in as Austria's third chancellor in two months“. Euronews. Nuoroda tikrinta 2021-12-06.

Išsiskyręs, turi keturis vaikus.

 Išnašos 

Kategorija:Austrijos federaliniai kancleriai
Kategorija:Austrijos užsienio reikalų ministrai